./data/phi0474/phi058/phi0474.phi058.perseus-lat1.xml
quod facio et te prorsus vehementer etiam atque etiam rogo ut te procuratoribus Flavi remittas de deminuendo et Apollonidensibus ne quid praescribas, quod contra Flavium sit, amplius   et Flavi causa et scilicet Pompei facies omnia   nolo medius fidius ex tuainiuria in illum tibi liberalem me videri, sed et te oro ut tu ipse auctoritatem et monumentum aliquod decreti aut litterarum tuarum relinquas quod sit ad Flavi rem et ad causam accommodatum ; fert enim graviter homo et mei observantissimus et sui iuris dignitatisque retinens se apud te nequeamicitia nec iure valuisse ; et, ut opinor, Flavi aliquando rem et Pompeius et Caesar tibi commendarunt et ipse ad tescripserat Flavius et ego certe   qua re, si ulla res est quam tibi me petente faciendam putes, haec ea sit   si me amas, cura, elabora, perfice ut Flavius et tibi et mihi quam maximas gratias agat   hoc te ita rogo ut maiore studio rogarenon possim